Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: a 18/2001. (IV. 28.) EüM rendelethez
Paragraph Index: 321

7. A vizsgálati eredmények közlése A vizsgálati eredményeket a mérési jegyzőkönyv tartalmazza. 7.1. Mérési jegyzőkönyv A mérési jegyzőkönyvnek legalább a következő adatokat kell tartalmaznia: — a vizsgálatot végző szerv megnevezése és címe, — a vizsgálat helye és időpontja, — a vizsgálat célja, — hivatkozás a jogszabályra, — a helyszín részletes leírása, vázlatos helyszínrajzzal, — a zajforrások leírása, helyzete, működése a mérés alatt, — a zaj jellege (folyamatos, illetve szakaszos, állandó, illetve változó, impulzusos stb.), — az expozíciónak kitett dolgozók száma, — a dolgozók munkahelyeinek és tevékenységének leírása, — a mérési pontok leírása, megjelölése a helyszínrajzon, — a méréshez használt műszerek és berendezések gyártmánya, típusa, — a műszerek hitelesítésének időpontja, a hitelesítési bizonylat száma, — az egyes mérések időpontja és időtartama, — a mérési eredmények, illetve mérési adatok, — a mérési adatok feldolgozása, az elvégzett számítások és a közbenső mérési eredmények, — a vizsgálati eredmény, — a mérést befolyásoló esetleges körülmények, — a mérést végzők neve és aláírása, — megjegyzés. Függelék F1. Az egyenértékű A-hangnyomásszint meghatározása statisztikai elemzéssel F1.1. E módszer alkalmazása esetén egyenlő időközökben meg kell állapítani a pillanatnyi mérési adatokat (az A-hangnyomásszint időfüggvényének pillanatnyi értékeit). A mérést lassú (S) időállandóval kell végezni és másodpercenként legalább 2 mérési adatot kell meghatározni. F1.2. A pillanatnyi mérési adatokat nagyságuk szerint osztályba kell sorolni. A mérési adatok 90%-ánál több egy osztályba ne jusson. Az osztályszélességet kisebb szintingadozás esetén 2,5 dB-nek célszerű választani, de az osztályszélesség 5 dB-nél nagyobb ne legyen. A mérési terjedelem túllépését lehetőleg el kell kerülni. A túllépést külön felső határ nélkül osztályba kell számlálni. A legfelső (nyitott) osztályba az összes mérési adat 0,3%-ánál több ne jusson. A számításnál a legfelső osztályt a többivel azonos szélességűnek kell venni. F1.3. Az LAeq egyenértékű A-hangnyomásszintet a

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes